Skydive Finland

Kaamoskierros
2025-11-08

Syyskokous ja pikkujoulut
2025-11-21
Yhdistyksen jäsenkokous (syyskokous) pidetään kauppakeskus REDI:n neukkarissa 21.11. klo 18 alkaen ja siihen perään pidetään pikkujoulut Föönillä!

Turpaboogiet eli Turpikset
2026-02-06 - 2026-02-08
Skyflow järjestää ensi talven Turpaboogiet aivan uudenlaisella otteella – täysin uudella konseptilla, täysin uudessa ympäristössä!
Turpaboogie 2026 6.–8.2.2026 Aeronautica Arena, Pyhtää

Tässä tapahtumassa et vain kuuntele – vaan teet, testaat ja oivallat!Ohjelma koostuu toiminnallisista workshopeista, joissa pääset konkreettisesti oppimaan uutta ja kehittämään sekä itseäsi että omaa hyppyharrastustasi.
Esimerkkejä luvassa olevasta ohjelmasta:
Varavarjon automaattilaukaisimen leikkurin toimintademo Kehonhuoltoworkshop – pidä keho hyppykunnossa Tunnelilentämisen workshopit Näytillä hyppääjien omia keksintöjä – kuten itse tehty wingsuit
Sekä tietysti paljon muuta!
Ja iltaisin tunnelma tiivistyy:
Rabbit Hole -hyppyjä tuulitunnelissa Leikkimieliset tunnelikisat Surffijamit Saunat Baari palvelee iltamyöhään asti
Tässä tapahtumassa jokaiselle hyppääjälle on tarjolla jotain uutta ja inspiroivaa – joten näitä Turpiksia et todellakaan halua missata!
Ilmoittautuminen ja tarkempi ohjelma julkaistaan alkusyksystä, mutta laita päivämäärät talteen jo nyt: 6.–8.2.2026
Tapahtuman järjestävät SkyFlow Finland & Aeronautica Arena. Kysyttävää? Ota yhteyttä: hanna@skyflow.fi

European Skydiving Symposium in Seville 25.-27.2.2026
2026-02-25 - 2026-02-27
Tämä on ehdottomasti tapahtuma, minne kannattaa lähteä mukaan!!!
”Hear from world-class authorities in their disciplines. The event will feature a main track for all jumpers, as well as thematic tracks for tandem pilots, instructors, riggers and content creators. We’re betting on an interactive and discussion-packed agenda, the uniqueness of which is the reason you need to be here!”

Safety Day vol 1
2026-03-17 18:00 - 20:00 (Europe/Moscow)
Tervetuloa taas keskustelemaan ajankohtaisista turvallisuusasioista. Kokoonnutaan kahteen otteeseen. Ensimmäisellä kerralla käydään läpi viime vuotta ja keskustellaan kauden aloittamiseen liittyvistä asioista ja turvallisen hyppäämisen muistilistasta. Käydään myös lyhyesti läpi kerhon turvallisuustilanne kaudella 2025
Kannattaa ehdottomasti tulla kuuntelemaan.
HUOM! Safety day on erinomainen paikka myös kaikille oppilaille kerrata turvallisuuteen liittyviä asioita ja saada vähän tuulahduksia tulevasta hyppykaudesta.
Safety Day 1 osallistumislinkki: meet.google.com/kwb-vkgx-irk

Oppilaskertaus
2026-03-21 | Skydive Finland, Lentoportintie 85, Utti, 45410, Finland
Nyt on aika saada asiat kuntoon ennen hyppykauden starttaamista toden teolla! Oppilaskertaus on pakollinen ennen seuraavaa hyppyäsi! (Tämä on ensimmäinen mahdollisuus osallistua. Toinen kertaus järjestetään 11.4.)
Ohjelmassa mm.– Oppilaskertauksien teoriat– Käytännön näytteet ja teoriakoe
Ennen kertausta:– Maksa Skydive Finlandin ja Suomen Ilmailuliiton jäsenmaksut– Kertaa laskuvarjohyppääjän oppaasta kaikki teoria-asiat siihen saakka mikä vastaa koulutusluokkaasi (alkeiskoulutus, peruskoulutus, jatkokoulutus)– Palauta mieleesi uusittavat taidonnäytteet: varavarjon käyttö, uloshyppy ja kaatuminen

Tervetuloa hyppäämään kaudella 2026!

Ilmoittautuminen:

Yhdistyksen kevätkokous
2026-03-21 18:00 - 19:00 | Skydive Finland, Lentoportintie 85, Utti, 45410, Finland
Yhdistyksen sääntömääräinen kevätkokous pidetään Utissa lauantaina 21.3.2026 klo 18.
Kutsu ja esityslista lähetetään jäsenille viimeistään kaksi viikkoa ennen kokousta.

Kouluttajapalaveri
2026-03-22 10:00 - 17:00 | Skydive Finland, Lentoportintie 85, Utti, 45410, Finland

Hyppykauden aloitusviikonloppu
2026-03-27 - 2026-03-29 | Skydive Finland, Lentoportintie 85, Utti, 45410, Finland

Maahenkilökoulutus / kertaus
2026-03-27 18:00 - 21:00
Skydive Finland tarvitsee juuri sinua!
Tarvitsemme riveihimme lisää maahenkilöitä joilla on tarvittava osaaminen tehtävien hoitamiseen isolla hyppypaikalla. Järjestämme siis koulutuksen aiheesta kaikille halukkaille.
Tule tekemään tärkeää työtä koko sydämelläsi ja antamaan panoksesi hyppypäivän sujumiseksi parhaalla mahdollisella tavalla!
Koulutus järjestetään hyppytoiminnan ehdoilla eli aikataulua voidaan vielä muuttaa.
Kaikilla Utissa maahenkilöinä toimivilla täytyy olla asianmukainen koulutus eli tulkaahan sankoin joukoin mukaan.

Ilmoittautuminen

Pääsiäislauantain hyppäämistä
2026-04-04 | Skydive Finland, Lentoportintie 85, Utti, 45410, Finland
Joudumme valitettavasti perumaan BÄÄsiäisboogiet Vesiksellä mm. reilusti kallistuneen kerosiinin hinnan vuoksi.

Pääsiäislauantaina 4.4.2026 hypätään Utissa klo 8-20. Hyppypäivä vietetään yhteisleirin merkeissä eli joko HLU:n tai SdF:n jäsärit käyvät. SdF hyppytilit käytössä.

Oppilaskertaus 2
2026-04-11
Nyt on aika saada asiat kuntoon ennen hyppykauden starttaamista toden teolla! Oppilaskertaus on pakollinen ennen seuraavaa hyppyäsi! (Tämä on toinen mahdollisuus osallistua. Ensimmäinen kertaus järjestetään jo 21.3.)
Ohjelmassa mm.– Oppilaskertauksien teoriat– Käytännön näytteet ja teoriakoe
Ennen kertausta:– Maksa Skydive Finlandin ja Suomen Ilmailuliiton jäsenmaksut– Kertaa laskuvarjohyppääjän oppaasta kaikki teoria-asiat siihen saakka mikä vastaa koulutusluokkaasi (alkeiskoulutus, peruskoulutus, jatkokoulutus)– Palauta mieleesi uusittavat taidonnäytteet: varavarjon käyttö, uloshyppy ja kaatuminen

Tervetuloa hyppäämään kaudella 2026!
Linkki ilmoittautumiseen tulee myöhemmin!

Safety Day vol 2
2026-04-15 18:00 - 20:00
Tervetuloa taas keskustelemaan ajankohtaisista turvallisuusasioista. Toisen Safety Dayn ohjelma tarkentuu lähempänä, mutta laita päivämäärä jo kalenteriisi.
HUOM! Safety day on erinomainen paikka myös kaikille oppilaille kerrata turvallisuuteen liittyviä asioita ja saada vähän tuulahduksia tulevasta hyppykaudesta.

Safety Day 2 osallistumislinkki: https://meet.google.com/cgd-wcke-knq

Laskuvarjohypyn alkeiskurssi 16.-19.4.2026
2026-04-16 - 2026-04-19 | Skydive Finland, Lentoportintie 85, Utti, 45410, Finland
Kurssin aikataulu:

Torstai 16.4.2026 klo 16-21, Aeronautica Arena, Kotitie 10, Pyhtää, teoriaa ja tuulitunnelilennot
Perjantai 17.4. klo 17-21, Skydive Finland ry, Lentoportintie 85, Utti, teoriaa ja käytännön harjoituksia
Lauantai 18.4. klo 9-20, Utti, teoriaa ja käytännön harjoituksia
Sunnuntai 19.4. klo 9-18, Utti, hyppytoimintaa

Ilmoittautuminen

Tervetuloa taivaalle!

Kerhon kevättalkoot ja vaunujen siirto
2026-04-24 - 2026-04-26
Skydive Finlandin perinteiset kevättalkoot!
Laitetaan yhdessä kerho kuntoon kesäksi ja siirretään vaunut vaunualueelle hyppytoiminnan lomassa.

Tandemmesukertaus ja tandemkuvaajakoulutus/kertaus
2026-04-25 - 2026-04-26
Perinteinen tandemhyppymestareiden kevätkertaus Utissa 25.-26.4.2026.
Todellinen must kaikille tandemmesuille kokemukseen katsomatta. Kerrataan proseduureja ja kuullaan tandemhyppäämisen viimeiset kuulumiset maailmalta. Tehdään kouluttajakoe ja mahdollisuus varavarjoharjoitteluun valjaissa.
Tietenkin hypätään mesu-pommit. Kaikki tietenkin positiivisesti keskustellen. Ja huom! jos on viime kaudelta tandemit vähissä, niin tämä tilausuus täyttää kohdan ”tandemeksaminaattorin määrittämät suoritukset”.
Samana viikonloppuna pidetään myös tandemkuvaajien kertaus!
Tilaisuudessa saa oppia turvallisesta kuvaamisesta, käytännön vinkkejä kuvaamiseen sekä editointiin ja huomioita kuvauskalustoon liittyen.
Tandemmesujen suostumuksella pääsee harjoittelemaan kuvaamista. Kuvauksista saa halutessaan palautteen.
Kertauksia ovat pitämässä Tomi Kallunki ja Jaakko Keskitalo.

Laskuvarjohypyn alkeiskurssi 30.4.-3.5.2026
2026-04-30 - 2026-05-03 | Skydive Finland, Lentoportintie 85, Utti, 45410, Finland
Kurssin aikataulu:

Torstai 30.4.2026 klo 16.30-21, Aeronautica Arena, Kotitie 10, Pyhtää, teoriaa ja tuulitunnelilennot
Perjantai 1.5. klo 9-21, Skydive Finland ry, Lentoportintie 85, Utti, teoriaa ja käytännön harjoituksia
Lauantai 2.5. klo 9-20, Utti, teoriaa ja käytännön harjoituksia
Sunnuntai 3.5. klo 9-18, Utti, hyppytoimintaa

Ilmoittautuminen
Tervetuloa taivaalle!

Wappuboogiet
2026-04-30 - 2026-05-03
Wappuna wedetään!
Kisailua luvassa sekä speedstaran, että asukilpailujen merkeissä. Paras hyppyasu ja muutenkin paras asu palkitaan.
Vappupäivänä tarjolla Teijan perinteinen vappubrunssi.

Helaviikon ohjelmaa - #Heimon tähdet FS Rookie Skills Camp
2026-05-13 - 2026-05-17
Helaviikolla on paljon ohjelmaa Utissa:
#Heimon tähdet FS rookie skills camp
FS Rookie Skills Camp Utissa Helana. Tarkoitus tutustua FS:n saloihin ja opetella isompien kuvien perusteita.
Alkaa Helana 13-17.5.2026 Utissa, aloitusbrieffi Keskiviikkona 13.5 klo 19. Lopetus sunnuntaina 17.5 iltapäivällä.
Campille otetaan 10 osallistujaa.
Tavoite on harjoitella kahdessa 6-way ryhmässä FS:n alkeita, floattaamista, dyykkaamista, slotin lentoa ja grippien ottamista. Kuvaaja vuorotellen molempien ryhmien mukana. Campin lopussa mahdollisesti 12-way hyppyjä, mikäli taitotaso osoittautuu riittäväksi koko ryhmällä.
Tavoite 5-6 hyppyä päivässä. Mikäli keli on ihan surkeaa, pyritään järjestämään tunnelivisiitti ja kertomaan Bigway-hyppäämisestä enemmän infoa.
Paikkaa haettava viimeistään 17.4.2026. Valituille ilmoitetaan viimeistään 20.4.2026
Linkki Google Formsiin (Lue lomakkeelta tarkemmat ohjeet):
https://docs.google.com/…/1FAIpQLSfRe8GIIaUEXI…/viewform

Helaviikon ohjelmaa - Laskuvarjohypyn alkeiskurssi 13.-17.5.2026
2026-05-13 - 2026-05-17 | Skydive Finland, Lentoportintie 85, Utti, 45410, Finland
Kurssin aikataulu:

Keskiviikko 13.5.2026 16-21, Fööni, Hermannin Rantatie 11, Helsinki, teoriaa
Torstai 14.5. klo 11-18, Fööni, Hermannin Rantatie 11, Helsinki, teoriaa ja tuulitunnelilennot
Perjantai 15.5. klo 17-21, Skydive Finland ry, Lentoportintie 85, Utti, teoriaa ja käytännön harjoituksia
Lauantai 16.5. klo 9-20, Utti, teoriaa ja käytännön harjoituksia
Sunnuntai 17.5. klo 9-18, Utti, hyppytoimintaa

Ilmoittautuminen

Tervetuloa taivaalle!

Helaviikon ohjelmaa - Avoimet ovet helatorstaina 14.5.2026 klo 11-15
2026-05-14 11:00 - 15:00 | Skydive Finland, Lentoportintie 85, Utti, 45410, Finland
Tervetuloa tutustumaan Skydive Finland ry:n toimintaan Avoimien Ovien merkeissä helatorstaina 14.5.2026 klo 11–15!
VAPAA PÄÄSY
Paikka: Utin lentokenttä
Lentoportintie 85, 45410 Utti
Ohjelmassa mm:
LASKUVARJOHYPPÄÄMISEEN TUTUSTUMINEN
Pääset ihastelemaan taivaalta tulevia hyppääjiä sekä kyselemään aiheesta hyppääjiltä itseltään. Näet miten laskuvarjo pakataan ja mitä muuta hyppyyn valmistautumiseen kuuluu.
TANDEMHYPPY
Avoimien ovien aikana on mahdollista päästä myös itse kokemaan laskuvarjohyppy tandemhyppykurssin merkeissä. Näistä hinnoista lisää myöhemmin.
ESITTELYLENNOT
Koe ikimuistoinen kokemus Utin taivaalla ja osallistu esittelylennolle. ImatranIlmailukerho ja Lappeenrannan Ilmailuyhdistys ovat molemmat paikalla. Lennotvarataan paikan päällä ilmoittautumisjärjestyksessä
ARVONTA
Voit osallistua paikan päällä arvontaan, jossa huikeat palkinnot!
KAHVIO
Laskuvarjokerhon tiloista löytyy Pitopalvelu Pinokkion pitämä kahvio, josta saa omakustanteisesti ostaa kahvia, virvokkeita ja purtavaa.
Autoille on runsaasti parkkitilaa lähellä tapahtuma-aluetta.
Tapahtumalla on säävaraus.

Helaviikon ohjelmaa - Vertical for Dayz Weekend
2026-05-16 - 2026-05-17 | Skydive Finland, Lentoportintie 85, Utti, 45410, Finland
Tervetuloa mukaan Vertical for Dayz tapahtumaan, jossa yhdistyy hyvä fiilis, vertikaalihyppääminen sekä tavoitteellisempi yhdessä tekeminen! Tavoitteena on rakentaa headdown kuvia rennolla mutta määrätietoisella otteella (esim. keskitytään kuivaamaan kuvat kunnolla ennen hyppyjä).
Osallistujilta edellytetään kokemusta vähintään 5 way hetukka hypyistä sekä turvallisen purun osaamista.
Kuvat/ryhmät rakennetaan taitotasojen mukaan, huomioiden lentäjien taidot ja kokemus lähestyä kuvaa hallitusti sekä kykyä pitää oikeat tasot.
Ei boogiemaksua. Organisoidut hypyt SDF hinnaston mukaan
Organisaattorina: TBA

Flight -1 kupukurssi 16.-17.5.2026
2026-05-16 - 2026-05-17
Tervetuloa Flight-1 kupukurssille 16-17.5.2026!
Jännittääkö laskeutuminen, haluatko tulla varmemmaksi ja osaavammaksi kuvunkäsittelijäksi? Haluatko oppia tuntemaan varjosi paremmin ja ymmärtää enemmän sen ominaisuuksista ja mielenliikkeistä. Haluatko kehittää laskeutumistarkkuuttasi?
Jussi Sistonen Flight-1 kuvunkäsittelykouluttajana on valmiina jakamaan kuvunkäsittelyn oppeja koetelluin menetelmin 101 ja 102 kursseilla. Tarkoitus on oppia uusia kuvunkäsittelyn taitoja käytännönläheisesti ja parantaa jo opittuja. Kursseilla hypätään 5 hyppyä per päivä, jolloin saadaan toistoja harjoitteisiin ja tutustutaan kuvun ominaisuuksiin paremmin. Teoriakonseptien hahmottamista helpottaa havainnolliset visualisoinnit.
Tämä kurssi on tarkoitettu kaikille hyvistä laskeutumisista kiinnostuneille, sekä juuri A lisenssin saaneille tiedonnälkäisille hyppääjille, jotka haluavat oppia laskeutumaan turvallisesti ja tuntea oman varjonsa paremmin. Kurssi antaa hyvät eväät hyppyuralle ja täyttää reippaasti B-lisenssi vaatimuksen suoritetusta kuvunkäsittelukurssista.
Kurssin teoriaosuus alkaa lauantaina 16.5.2026 klo 09:00. Kurssilla yritetään hypätä 5 hyppyä/päivässä. Hypyt hypätään noin 2000m korkeudesta. Kurssi koostuu kahdesta erillisestä osasta 101 ja 102 ja molempiin osuuksiin on oma ilmoittautuminen Flight-1 sivuston kautta:
101 – kuvunkäsittelukurssi lauantai 16.5.2026 Ilmoittautumislinkki (https://flight-1.com/courses/detail/VAq1)
102 – kuvunkäsittelukurssi sunnuntai 17.5.2026 (https://flight-1.com/courses/detail/WLrg)
Kurssin hinta on 155€/per päivä + hypyt.
Kysy tarvittaessa lisätietoja Jussilta (jussi@flight-1.com)
Tapahtumaan osallistuminen edellyttää Skydive Finland ry:n jäsenyyttä.
HUOM! Jos sinulla ei ole omia kamoja, ja suunnittelet vuokraavasi kerhon varjokalustoa, huomioithan, että varjoja on rajatusti ja ne ovat ensisijaisesti oppilaiden käytössä, joten joudumme mahdollisesti tekemään erikoisjärjestelyjä. Ilmoita tästä tarpeesta kurssin vetäjälle (jussi@flight-1.com).
Flight-1 tarjoaa kurssitusta laajalla skaalalla ja jaottelee kurssit numerosarjojen perusteella alkaen 100- sarjasta, joka on suunniteltu antamaan tarvittavat tiedot ja taidot, joita tarvitsemme toimiaksemme turvallisesti laskuvarjourheilun parissa. Olitpa juuri aloittanut tai jo kokenut hyppääjä, 100 sarjan kuvunkäsittelykurssit tarjoavat sinulle hyvän ja toimivan perustan turvalliseen harrastamiseen.
Flight-1 on 2004 perustettu PD factory teamin ja Scot Millerin Freedom of Flight kupukoulun yhdessä muodostama täydenpalvelun kuvunkäsittelykoulutukseen erikoistunut yritys. (https://flight-1.com/about) Vuodesta 2011 loppuvuoteen 2021 tuli täyteen huikea 25000 kurssitettua oppilasta ja 2026 Flight-1 on ollut toiminnassa 20 vuotta.

Laskuvarjohypyn alkeiskurssi 27.-31.5.2026
2026-05-27 - 2026-05-31
Vain Aalto A!dventures jäsenille. Lisätietoja Skydive Finlandin toimistosta.

Maurin taivaskoulu
2026-05-29 - 2026-05-31
Väistön Mauri eli Maukka tulee järjestämään Taivaskoulun tuoreille kelppareille. Tää viikonloppu on täyden palvelun koutsausviikonloppu tuoreille ja ei niin tuoreille kelppareille.
Käydään läpi freeflyingin perusteita ja hypätään koutsin kanssa tai organisoidusti pienissä ryhmissä kulma- sittis- hetukkahyppyjä. Luentoja, pullaa ja vaikka mitä aiheeseen liittyvää perjantai-illasta sunnuntaihin. Hinta 60€ (+ hypyt). Max 6 osallistujaa. Ilmoittautuminen avataan ihan pikapuoliin.

Skydiving course (AFF) in English
2026-06-03 16:00 - 2026-06-07 17:00 | Skydive Finland, Lentoportintie 85, Utti, 45410, Finland
The schedule:

3.6. Wednesday 4pm – 9pm theory and practical excercises, Fööni, Hermannin rantatie 11, Helsinki
4.6. Thursday 4pm – 9pm, theory and windtunnel, Fööni, Hermannin rantatie 11, Helsinki
5.6. Friday 5pm – 9pm, practical excercises, Skydive Finland, Lentoportintie 85, Utti
6.6. Saturday 9am – 8pm, practical excercises, Skydive Finland, Lentoportintie 85, Utti
6.6. Sunday 9am – 6pm, jumping, Skydive Finland, Lentoportintie 85, Utti

Buy the course
Welcome to the blue sky with us!

Oppilasviikko vol 1
2026-06-08 - 2026-06-12 | Skydive Finland, Lentoportintie 85, Utti, 45410, Finland
Kauden ensimmäinen oppilasviikko! Tämä viikko on omistettu oppilaille eli nyt kannattaa olla paikalla! Pokat pyörii ja muutkin tietenkin pääsevät hyppäämään!
Oppilasviikot 2026 ovat oppilaille ilmaisia tapahtumia, ilmoittautumista kuitenkin suositellaan, sillä ruuhkan sattuessa etukäteen saapumisestaan ilmoittaneet oppilaat priorisoidaan! Älä siis jää odottamaan keliennustetta, vaan varaa töistä lomaa ja saavu paikalle koko viikoksi!
Ohjelma tarkentuu lähempänä tapahtumaa, mutta luvassa on yhteistä kivaa, oppimista, hyppäämistä ja mahtavia palkintoja ansioituneille oppilaille ja kouluttajille!
Ilmoittaudu

Tandemhyppymestarikurssi
2026-06-10 - 2026-06-14 | Skydive Finland, Lentoportintie 85, Utti, 45410, Finland
Skydive Pro järjestää Suomen Ilmailuliiton koulutusohjelman mukainen Tandemhyppymestarikurssi Paradigm (ent. Strong) kalustolle Utissa 10.-14.6.2026.
Kurssin jälkeen on mahdollisuus hakea sekä SIL:n että Paradigmin tandemhyppymestarikelpoisuuksia.
Vaatimukset kurssille:– vähintään 18 vuoden ikä– voimassa oleva laskuvarjohyppääjän D-lisenssi– vähintään kolmen vuoden kokemus laskuvarjourheilussa– voimassa oleva kouluttajakelpoisuus– vähintään 500 itseaukaisuhypyn kokemus liitovarjolla– vähintään neljä tuntia vapaapudotusaikaa– vähintään yksi pakkotilanteessa tai harjoituksissa suoritettu pääkuvun irtipäästö– vähintään 50 laskuvarjohyppyä kurssia edeltävän 12 kuukauden aikana– täyttää tandemhyppymestarille asetetut terveydelliset vaatimukset.Ne toimitetaan kurssille ilmoittautumisen jälkeen.
Mikäli kuvunpäästö hypyllä puuttuu, ota yhteyttä kurssin vetäjään. Minulta löytyy kolmen kuvun varusteet, joilla kuvunpäästön voi tehdä turvallisesti.
Kurssin hinta 525 € ja oppimateriaalimaksu Paradigmille 175 €. Lisäksi oppilas maksaa omat ja kouluttajan hypyt SdF hinnaston mukaisesti.
Ilmoittautumiset 18.4. mennessä:tomikallunki.skydive@gmail.com
Tarkat aikataulut sovitaan osallistujien kesken.

Kuvunkäsittelykurssi
2026-06-12 - 2026-06-14 | Skydive Finland, Lentoportintie 85, Utti, 45410, Finland
Tervetuloa kupukurssille!
Kupukurssi on suunnattu kaikille itsenäisille hyppääjille lisenssitasoon katsomatta. Tällä kurssilla keskitytään löytämään itsenäiset työkalut oman kuvunkäsittelyn kehittämiseksi. Kurssilla keskitytään erityisesti laskuvarjon tekniseen toimintaan, erilaisiin kuvun varassa tehtäviin harjoituksiin ja kouluttajan antaman videopalautteen perusteella opetellaan itse huomaamaan, tunnistamaan ja korjaamaan yleisimpiä virheitä laskeutumisista.
Kurssi on vaatimuksena B-lisenssin saamiseksi, mutta antaa eväitä myös kokeneemmallekkin hyppääjälle. Oli tarkoitus sitten saavuttaa turvalliset laskeutumiset tai vaan oppia tuntemaan laskuvarjon toimintaa paremmin, tämä kurssi sopii juuri sinulle!
Kurssin vetäjänä toimii Teemu Petäjäniemi.
Kurssin teoriaosuus alkaa perjantaina klo 18. Kurssilla yritetään hypätä 5 hyppyä. Hypyt hypätään matalalta linjalta, poislukien matkahyppy, joka hypätään kelin salliessa.
Kurssin hinta on 69 € + hypyt.
Tapahtumaan osallistuminen edellyttää Skydive Finland ry:n jäsenyyttä.
HUOM! Jos sinulla ei ole omia kamoja, ja suunnittelet vuokraavasi kerhon varjokalustoa, huomioithan, että varjoja on rajatusti ja ne ovat ensisijaisesti oppilaiden käytössä joten joudumme mahdollisesti tekemään erikoisjärjestelyjä. Ilmoita tästä tarpeesta ilmoittautumislomakkeella. Ilmoittautumislomake julkaistaan myöhemmin.

WS Acrobatics - tuu treenaamaan ws temppuja taivaalla
2026-06-12 - 2026-06-14
Avoinna on 12 slottia. Osallistujista muodostetaan taitotason mukaan 4 kolmen hengen tiimiä.
Hypyt briiffataan yhdessä niin, että acro divepoolista valitaan hypyille 2-3 suoritettavaa liikettä. Tarkoitus on, että viikonlopun aikana jokainen pääsee harjoittelemaan sekä artistien (suorittavat liikkeet) että kuvaajan roolia hypyillä. Tiimit saavat hypyistä myös palautteen hyppyjen välillä.
Viikonloput ovat loistava tilaisuus kehittää omia lentotaitoja ja nostaa omaa osaamista seuraavalle tasolle! Mikä parasta, tästä voi löytää itselleen vaikka tiimin SM-kisoihin!
Ilmoita kiinnostuksesi klikkaamalla Facebook tapahtumaan ”osallistu” -sitova ilmoittautuminen avataan myöhemmin.
